બારીકાઈથી જોશો તો ખ્યાલ આવશે કે કામ કરવું તે એક કળા છે, પછી તે કામ ભલે ગમે તે હોય. આપણે કલા અને કામને જુદી કરી નાખ્યા છે. એટલા માટે જ કલાકાર અને કર્મચારી એવા બે શબ્દો અસ્તિત્વ ધરાવે છે. બાકી દરેક કર્મચારીમાં એક કલાકાર છુપાયેલો જ હોય છે. પોતાના કાર્ય દરમિયાન જે વ્યક્તિ પોતાની અંદરના આ કલાકારને જગાડી દે છે એ હંમેશા શ્રેષ્ઠ રીતે કામ કરી છે અને શ્રેષ્ઠ પરિણામ મેળવે છે. જો પરિણામ શ્રેષ્ઠ જ જોઈતું હોય તો પ્રયત્નમાં કલા ઉમેરો. તમારી અંદર પણ એક કલાકાર છે જ. એ ચિત્રકાર છે કે સંગીતકાર એ તો તમે જાણતા હશો. પરંતુ એક વાત ચોક્કસ છે કે તમે જે કામ પસંદ કર્યું છે તે કામનો તે એક કલાકાર છે જ. બસ, એને થોડો ઢંઢોળવાનો છે. એને પ્રોત્સાહન આપશો એટલે એની કલા બહાર આવશે જ. વધુ સારી રીતે કામ કરવાની કલાને વિકસાવવા માટે નીચે દર્શાવેલ ત્રણ પગલાં લો, અને પછી જુઓ મજા!